钦定古今图书集成/理学汇编/学行典/第250卷 > 凌楫
## 钦定古今图书集成/理学汇编/学行典/第250卷 > 凌楫

按《扬州府志》：“凌楫，字济甫，通州人。生而端亮，以疾弃
举子业。偶过市桥，得遗金，俟其人还之。尝于徐州逆
旅，有女笄夜奔，楫坚拒避去。子鹏翼，十岁，居父丧如
成人，善为文。州守王嘉言试拔冠军，为之择配，两中
副车。楫平生急人之难，宗戚中有两以女售者，皆解
橐赎归之。孀嫂寡妹养之终身。其敦睦如此。”